Fényes nappal, az utcán rabolt ki egy nyugdíjast egy kamasz Miskolcon
Bíróság elé állították azt a fiatalt, aki idén nyáron Miskolcon, az utcán támadt rá egy idős nőre, fellökte, majd elvette a táskáját, és elmenekült.
Június 10-én kora délután Miskolcon egy kamaszfiú követni kezdett egy 77 éves asszonyt.
Elhatározta, hogy megszerzi az értékeit, majd amikor utolérte,

megragadta a táskáját, és megpróbálta kitépni a kezéből. A nyugdíjas nő emiatt a földre esett, mire támadója elvette a táskát,  és elfutott a helyszínről. A táskában 60 ezer forint, mobiltelefon, személyes iratok, szemüveg és édesség volt,

az okozott kár nem térült meg.

A kamasz az előkészítő ülésen beismerő vallomást tett, és lemondott a tárgyaláshoz való jogáról. A bíróság rablás miatt 2 év 8 hónap javítóintézeti nevelést rendelt el vele szemben. A bíróság a büntetés kiszabása során enyhítő körülményként értékelte kamasz őszinte vallomását, megbánó magatartását, míg súlyosító körülményként vette figyelembe, hogy már többször követett el hasonló bűncselekményt.
Az ítéletet a fiú és ügyvédje, illetve az ügyészség is tudomásul vette.

Mivel azonban a fiatal törvényes képviselője nem volt jelen az előkészítő ülésen, az ítélet nem jogerős.
elsőfokú ítélet értékek Miskolc nyugdíjas krimi pénz rablás kamasz táska Itthon javítóintézet